Kuršėnų pietinis tvenkinys

Kuršėnų pietinis tvenkinys – karjero tvenkinys Lietuvoje, Šiaulių rajone, Kuršėnų rytiniame pakraštyje. Vietinių gyventojų dar vadinamas Transformatorinės tvenkiniu, kadangi rytiniame krante yra elektros transformatorinė pastotė. Sudarytas išeksploatavus molio išteklius ir prisipildžius vandens. Tvenkinio ilgis – 0,48 km, plotis – iki 0,36 km. Siauri sausumos ruožai tvenkinį dalija į keletą dalių. Pietuose atiteka upelis iš už 0,12 km esančio Daugėlių šiaurinio tvenkinio, šiaurėje išteka bevardis upelis (Ringuvos baseinas). Vakariniame krante įsikūrę kolektyviniai sodai, į šiaurę už 50 m telkšo Kuršėnų vidurinis tvenkinys.

Kategorija:Kuršėnų karjerų tvenkiniai